ПРОТОКОЛ № 10
От  заседанието на Комисия по правни и институционални въпроси към Пленума на Висшия съдебен съвет, 
проведено на 10.04.2018 г.

Днес, 10.04.2018 г., понеделник от 11.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА - отсъства
ЗАМ. ПРЕДСЕДАТЕЛ:	ГЕОРГИ КУЗМАНОВ

ЧЛЕНОВЕ:			СТЕФАН ГРОЗДЕВ - отсъства
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват експертните сътрудници на комисията Мартин Величков – и.д. директор на дирекция „Правна“, Цветелина Велинова – главен експерт – юрисконсулт в дирекция „Правна.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Д Н Е В Е Н   Р Е Д: 

1. ОТНОСНО: Проект на Правилник за изменение и допълнение на Правилника  на администрацията на Прокуратурата на Република България и постъпило предложение от членове на Прокурорската колегия на Висшия съдебен съвет 

МОТИВИ: Съгласно чл. 13 от Вътрешните правила за изработване на нормативни актове във ВСС и оценка на въздействието им (приети с решение на Пленума на ВСС по Протокол № 1/12.01.2017 г.), Проектът на Правилник за изменение и допълнение на Правилника на администрацията на Прокуратурата на Република България е разгледан на заседание на Комисията по правни и институционални въпроси към Пленума на ВСС на 26.02.2018 г. В изпълнение на решение на КПИВ по т. 10 от Протокол № 5/26.02.2018 г. и на основание чл. 26, ал. 3 от Закона за нормативните актове, Проектът, ведно с мотивите към него, съответно доклада и предварителната оценка на въздействието по чл. 20 от същия закон, са публикувани на интернет страницата на ВСС, раздел „Обществени консултации“, на 28.02.2018 г. 
	В определения за целта 30-дневен срок e постъпилo едно предложение по публикувания Проект на Правилник за изменение и допълнение на Правилника  на администрацията на Прокуратурата на Република България, а именно предложение от членове на Прокурорската колегия на ВСС с Вх. № ВСС-3347/22.03.2018 г. Със същото са изложени подробни съображения за изменения и допълнения в чл. 27, ал. 3, т. 2, чл. 38, ал. 3 и чл. 50, ал. 2 от Правилника. С предложението се прецизират изискванията за завършено висше образование от съдебните администратори, като се отчита разликата във функционалните задължения на длъжността във ВКП и ВАП, от една страна и в системата на ПРБ, включително в Национална следствена служба, от друга. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Предлага на Пленума на Висшия съдебен съвет, на основание чл. 342, ал. 1 от ЗСВ, да ПРИЕМЕ Правилник за изменение и допълнение на Правилника на администрацията на Прокуратурата на Република България.

1.2. Внася предложението за разглеждане в заседание на Пленума на Висшия съдебен съвет, насрочено за 12.04.2018 г. 

1.3. Възлага на дирекция „Правна“, Администрация на Висшия съдебен съвет, след гласуване на предложените разпоредби и излагане на мотиви от Пленума на ВСС, да изготви справка за постъпилите предложения, ведно с обосновка за неприетите предложения. Справката да се публикува на интернет страницата на ВСС, раздел „Обществени консултации“.

ЗА ПРЕДСЕДАТЕЛ
                                                                    НА КОМИСИЯТА:	  /П/	 
ГЕОРГИ КУЗМАНОВ